PATVIRTINTA                            
Panevėžio švietimo centro 
direktoriaus pavaduotojo ugdymui 
2026 m. rugsėjo 16 d. įsakymu Nr. VI-
 
PIEŠINIŲ KONKURSO „JAUSK. PIEŠK. BŪK“ NUOSTATAI 
 
 
I SKYRIUS
BENDROSIOS NUOSTATOS

1. Piešinių konkurso „Jausk. Piešk. Būk“ (toliau – konkurso) nuostatai nustato reikalavimus konkurso dalyviams, konkurso organizavimo, darbų vertinimo ir nugalėtojų apdovanojimo tvarką.  
2. Konkursą organizuoja PRC „RoboLabas“ (toliau – Centras).  
 
II SKYRIUS
KONKURSO TIKSLAS IR UŽDAVINIAI
 
3. Konkurso tikslas – pasitelkiant įvairias piešimo technikas ugdyti paauglių kūrybiškumą bei skatinti išlieti emocijas ir jas atpažinti savo darbuose. 
4. Konkurso uždaviniai: 
4.1. lavinti paauglių meninius įgūdžius;  
4.2. ugdyti kūrybiškumą skatinant originalias idėjas perteikti piešiniuose;  
4.3. populiarinti piešimą kaip saviraiškos priemonę, kuri padeda gerinti emocinę sveikatą. 
 
III SKYRIUS
KONKURSO DALYVIAI
 
5. Konkurso dalyviai – Panevėžio neformaliojo ir bendrojo ugdymo mokyklų 12–17 metų mokiniai.
 
IV SKYRIUS
KONKURSO ORGANIZAVIMAS
 
6. Piešinių konkursas skelbiamas PRC „RoboLabas“ socialinio tinklo „Facebook“ www.facebook.com/robotikos.centras paskyroje bei internetinėje svetainėje www.robo-labas.lt 
7. Piešiniai konkursui pristatomi į PRC RoboLabas, Kniaudiškių 40, Panevėžys, iki 2026 m. spalio 23 d. 
8. Visi piešiniai  turi būti pateiktiA3 formato lape, ant kurio turi būti nurodyti šie autoriaus duomenys: autoriaus vardas, pavardė, klasė, ugdymo įstaiga, elektroninio pašto adresas, telefono numeris. 
9. Konkursui pateikti piešiniai bus skelbiami viešai PRC „RoboLabas“ socialinio tinklo „Facebook“ www.facebook.com/robotikos.centras paskyroje bei eksponuojami PRC „RoboLabas“.
10. Apie konkurso rezultatus dalyviai bus informuoti jų nurodytu el. paštu iki 2026 m. lapkričio 6 d. 
11.  Piešinių konkurso sąlygos:   
11.1. Piešinių skaičius ribotas: vienas dalyvis gali pateikti 1 piešinį. Konkursui pateikiami darbai turi būti nupiešti vertikaliai ant A3 formato lapo. Galima naudoti įvairias piešimo technikas.
11.2. Piešiniai turi vaizduoti jausmus, veiklas ar dalykus, kurie kelia geriausias emocijas, pabrėžiant teigiamus įpročius, santykius su kitais žmonėmis, meditaciją, fizinį aktyvumą, kūrybinę veiklą ar kitus būdus, padedančius jaustis geriau.11.3. Originalumas: piešinys turi būti originalus, sukurtas paties dalyvio. Kitų kūrinių kopijos ar plagiatas bus atmesti.

12. Dalyvavimas konkurse reiškia dalyvių sutikimą, kad  jų kūriniai būtų neatlygintinai naudojami organizatorių nuožiūra informaciniais ar edukaciniais tikslais, viešinami organizatorių internetinėje svetainėje nurodant autoriaus vardą, pavardę, amžių ir ugdymo įstaigą. 
 
V SKYRIUS
                                                        VERTINIMAS 
  
13. Pateiktus darbus vertins Centro sudaryta komisija.     
14. Piešiniai, neatitinkantys konkurso reikalavimų, nebus vertinami. 
15. Piešinių vertinimo kriterijai:  
15.1. atitikimas temai;  
15.2. kūrybiškumas ir idėjos originalumas;  
15.3. technikos meistriškumas;  
15.4. emocinis įspūdis.  
  
VI SKYRIUS
BAIGIAMOSIOS NUOSTATOS 
  
16. Trijų geriausių piešinių autoriai bus apdovanoti diplomais ir organizatorių įsteigtomis dovanėlėmis.  
17. Informacija apie konkursą teikiama el. paštu: egle@robo-labas.lt  
18. Organizatoriai pasilieka teisę koreguoti konkurso nuostatus.    
______________________    

